**REKOMENDACIJOS TĖVAMS DĖL VAIKO MOKYMOSI NUOTOLINIU BŪDU**

* **Dienotvarkės režimo sudarymas.** Kartu su vaiku nustatykite reguliarų dienos režimą, kurio jis privalo laikytis, kaip kad ir eidamas į mokyklą. Pasirūpinkite, kad vaikas laiku atsikeltų, pavalgytų, laiku eitų miegoti, pasportuotų.
* **Sudarykite tinkamą mokymosi aplinką**. Mokymuisi parinkite ramią, šviesią patalpą, kurioje įrengtas saugus elektros tinklas, o internetas veikia be trikdžių.
* **Palaikykite vaiką emociškai.** Palaikykite savo vaikų, ypač jaunesnių, motyvaciją mokytis, nes jiems gali trūkti mokytojo vadovavimo.
* **Domėkitės, kaip vaikui sekasi.** Paklauskite vaiko, kaip jam sekasi, ką uždavė mokytojai, ko jis išmoko, kaip buvo įvertintas. Jei reikia, pasiūlykite pagalbą. Paprašykite savo vaiko išmokyti Jus naujų dalykų. Pradinukui padėkite susidaryti dienos mokymosi planą.
* **Bendraukite su vaiku**. Šiuo metu su vaiku geriau bendrauti daugiau: padrąsinkite, priminkite, kad patirti sunkumų mokantis ir atliekant paskirtas užduotis, yra normalu. Taip pat normalu ir tai, kad mokymosi tempas, bent iš pradžių, bus lėtesnis, galbūt ne viską pasiseks atlikti laiku.
* **Bendraukite su pedagogais.** Kaip ir iki šiol, galėsite sekti vaiko pažangą el. dienyne, taip pat susisiekite su mokytojais elektroninio dienyno pagalba.
* **Bendraukite su klasės vadovu.** Iškilus neaiškumams, galite kreiptis į klasės vadovą - jis suteiks informaciją.
* **Fizinio aktyvumo skatinimas.** Atminkite, kad fizinis aktyvumas yra būtinas gerai protinei veiklai.